laion/Wikipedia-Exotic huggingface dataset:
E-Arsenal

E-Arsenal oli aastatel 1994–2013 Tallinnas tegutsenud riiklik relvatööstusettevõte. Ettevõtte ajalugu ulatub 1910. aastasse, mil asutati elektromehaanikaettevõte Vene Admiraliteedi Arsenal. Aastal 1920 nimetati ettevõte ümber Arsenaliks, mis oli erieelarve alusel töötav sõjaväeasutis Sõjaministeeriumi halduses. Aastatel 1920–1923 oli Arsenali ülem insener A. Sander, 1923–1926 kindralmajor Aleksander Silberg ja 1925–1940 insener Eduard Kimber (Kimberg). 1940. aastal 1. augustil Siseministri, Vabariigi Presidendi ülesannetes Maksim Undi poolt antud dekreediga anti Sõjaministeeriumi valitsemisel olnud Arsenal üle Majandusministeeriumi valitsemisele. Pärast Teist maailmasõda asus Arsenali hoonetes nõukogude sõjatehas – Meresuurtükiväe arsenal nr 3, mis tegeles laeva- ja rannasuurtükkide hoolduse ja remondiga ja 365. raketi- ja suurtükirelvastuse remonditehas, mis tegeles ka rakettide ning relvade optika- ja elektroonikaseadmete hoolduse ja remondiga. Aastast 1994 loodi varasema riigiettevõtte baasil uus riigiettevõte, mille omanikuks sai Eesti Vabariigi Kaitseministeerium. Aastal 2009 loodi osaühing E-ARSENAL. 2012. aastal saatis Kaitseministeerium kooskõlastusringile eelnõu, millega likvideeriti riiklik relvatööstus E-Arsenal. A. T. Arsenali keskus EE 12. köide, 2003: 42. Arsenali Majandusministeeriumi valitsemisele andmise seadus., (RT 1940, 90, 902) Inforegister Riiklik relvatööstus E-Arsenal likvideeritakse, Postimees, 21. märts 2012 PRESSITEADE nr 41 AS E- Arsenalist, Kaitseministeerium, 09.04.2003, vaadatud 09.06.2017 Pressiteade nr 60 E-Arsenal ja NATO riikide kaitsetööstuste konsortsiumi esindajad allkirjastavad koostöömemorandumi, Kaitseministeerium, 21.06.2004, vaadatud 09.06.2017 E-Arsenal esitas kaitseministrile ettevõtte ümberkorraldamise kava, Kaitseministeerium, 21.09.2009, vaadatud 09.06.2017 Kaitseminister peatas OÜ E-Arsenali majandustegevuse, 04.03.2010, vaadatud 09.06.2017 Mobiililevi tõkestamine Kaitseministeeriumi ettevõte hakkab Murru vanglas mobiililevi tõkestama, Postimees, 23.11.2007 Mobiilside tõkestamise projekt Murru vanglas jõuab lõpule, Postimees, 24.03.2008 Ajavaod. Ärimehed: Arsenal, ERR-i arhiiv, 2014 EW sõjatehaseid Tallinnas, Eesti Sõjaajaloo Teejuht
Peeter Konovalov

Peeter Konovalov (sündinud 26. septembril 1962 Viljandis) on Ugala teatri muusikajuht. Ta lõpetas 1980. aastal Johann Köleri nimelise Viljandi 4. Keskkooli, õppis aastatel 1980–1983 muusikapedagoogika erialal Tallinna Riiklikus Konservatooriumis. Ta oli aastatel 1985–1987 Gagarini-nimelise näidissovhoostehnikumi klubi metoodik. 1987. aastast on ta Ugala teatri muusikaalajuhataja. Ta on loonud lavastustele muusikat ja on esinenud saatemuusikuna. 1996 Suure Vankri auhind 1997 Viljandi linna kultuuripreemia 2002 Viljandi linna teatripreemia 2010 Eesti Teatriliidu sõnalavastuste muusikalise kujunduse ja originaalmuusika auhind (koos Marge Loiguga) Ta on 1990. aastast abielus näitleja ja grimeerija Ülle Konovaloviga. Eesti teatri biograafiline leksikon. Tallinn 2000 "Ugala" teater: Peeter Konovalov
Edition 49

edition 49 on 1992. aastal asutatud Eesti ja Saksa nüüdisheliloojate ja interpreetide loomingut välja andev kirjastus. Peale põhitegevuse – muusikakirjastamise – tegeleb ettevõte ka näiteks noodigraafikaga ja arranžeeringute tegemisega. Ettevõtte rajasid Boris Björn Bagger, Lepo Sumera, Raimo Kangro, Matthias Hammerschmitt ja Friedrich Georg Hoepfner. edition 49 on välja andnud näiteks järgmiste eesti heliloojate ja interpreetide plaate. Ester Mägi Raimo Kangro Lepo Sumera Jaan Rääts Eino Tamberg Urmas Sisask Kalle Randalu Siiri Sisask Neeme Järvi EE 12. köide, 2003: 558. http://www.edition49.de/edition_49/edition_49_inhalt_es.html (vaadatud 31.01.2013) Kirjastuse koduleht saksa ja eesti keeles (vaadatud 31.01.2013)
Noorteühendus ELO

Noorteühendus ELO (varem ka: Edukate Laste Organisatsioon (lühend: ELO), Eesti Laste Organisatsioon) on aastal 1988 Hiiumaal Õngul asutatud ühendus. Pärast asutamist 1988 jäi ELO üleliidulise pioneeriorganisatsiooni sõltumatuks liikmeks; aastal 1989 liikmestaatus lõppes. Aastal 1989 võttis ELO juhtimise üle Tallinna Huvikeskus "Kullo". ELO põhikirja järgi on ühenduse tegevuse eesmärk on aidata kaasa lapse igakülgsele arengule, demokraatia õpetamisele, humaanse maailmavaate kujunemisele. http://www.elo.ee/?go=asut (vaadatud 31.01.2013) http://www.elo.ee/?go=kujun (vaadatud 31.01.2013) https://web.archive.org/web/20160304130040/http://www.arukylaelo.edu.ee/elo-harta/ (vaadatud 31.01.2013) EE 12. köide, 2003: 42–43. Noorteühenduse ELO koduleht (vaadatud 31.01.2013)
Põhjamaade Sümfooniaorkester

Põhjamaade Sümfooniaorkester (lühend PSO) on aastal 1997 Anu ja Kadri Tali asutatud rahvusvaheline sümfooniaorkester. Sümfooniaorkester kandis algul nime Eesti-Soome Sümfooniaorkester (lühend ESSO) ning siis moodustasid koosseisu Eesti ja Soome kutselised muusikud. http://www.emic.ee/?sisu=interpreedid&mid=33&id=130&lang=est&action=view&method=biograafia (vaadatud 31.01.2013) Sümfooniaorkestrist Eesti Muusika Infokeskuse veebilehel (vaadatud 31.01.2013)
Eesti-Ameerika Äriakadeemia

Eesti-Ameerika Äriakadeemia (lühend EABA; varem Eesti-Ameerika Ärikolledž lühend EABC) oli erarakenduskõrgkool, mis tegutses aastatel 1989–2013. Eesti-Ameerika Ärikolledži (reg.nr. 10067838) aadress oli Punane tänav 29A, Tallinn. Aastal 1996 pälvis kool rahvusvahelise autasu "Rahvusvaheline traditsiooni ja prestiiži grand prix". EABC ärijuhtimise õppekava raames võisid üliõpilased valida ärijuhtimise, rahvusvaheliste majandussuhete, rahvusvahelise turismi juhtimise, inglise ärikeel – rahvusvahelise ärijuhtimise, juhtimise infotehnoloogia ja Public Relations erialade vahel. 2000. aasta õppemaks ärijuhtimise erialal oli 14 500 krooni. 2005. aasta jaanuaril õppis rakenduskõrgkoolis 805 üliõpilast ja erarakenduskõrgkoolil olid järgmised kehtivad koolitusload: rakenduskõrgharidusõppe õppekavadel: ärijuhtimine ja rahvusvaheline ärijuhtimine; diplomiõppe õppekaval ärijuhtimise õppekava. EABA ärinduse ja halduse rakenduskõrghariduse õppekavad olid aastatel 2010–2013 tähtajaliselt akrediteeritud. 2013. aastal hindas Eesti Kõrghariduse Kvaliteediagentuur äriakadeemia tegevuse jätkusuutmatuks ja õppe läbiviimise õigust ei pikendatud. Samal aastal lõpetas kõrgkool tegevuse. Eesti-Ameerika Äriakadeemia tutvustus. Vaadatud 31.01.2013. Õppeasutuse üldandmed. EHIS. Vaadatud 5.01.2015. Veel teinegi rakenduskõrgkool peab ilmselt uksed sulgema. Postimees, 14. mai 2013. Sigrid Laev, Ärikolledž eksitas tudengeid reklaamiga, 30. detsember 2003 Kaibõšev vs Kostja Eesti-Ameerika Äriakadeemia AS, Riigikohtu tsiviilkolleegiumi 29.09.2010.a. otsus nr 3-2-1-30-10, 29.09.2010 Merike Teder, Uwe Gnadeteich, Uksed sulgenud kõrgkool jäi tudengitele raha võlgu, 4. juuli 2013 Oliver Kund, Erakool jättis Lasnamäele maha tuhandete tudengite isikuandmed, 4. veebruar 2014 Eesti-Ameerika Äriakadeemia - Akadeemiline personal
Eestimaa Kommunistliku Partei Keskkomitee Partei Ajaloo Instituut

Eestimaa Kommunistliku Partei Keskkomitee Partei Ajaloo Instituut (lühendid EKP KK Partei Ajaloo Instituut ja EKP KK PAI) oli aastatel 1947–1990 tegutsenud asutus. Instituudi direktor oli aastatel 1947–1949 Johannes Käbin, asetäitja Joosep Saat. Aastatel 1949–1956 oli direktor Joosep Saat, 1956–1960 Adolf Päss, 1960–1984 Aleksander Panksejev, 1985–1989 Erich Kaup, kes selles asutuses töötas aastast 1952. 1990. aastal muudeti instituudi nimi Eestimaa Kommunistliku Partei Teaduskeskuseks. 1991. aastal lõpetas keskus tegevuse. Asutuse peategevusi oli Eestimaa Kommunistliku Partei ajaloo ja kaasaja uurimine, mille kohta avaldati ka publikatsioone, sh jätkväljaanne Töid EKP ajaloo alalt jj. Asutusel oli ka tõlkeosakond ja parteiarhiiv. Parteiarhiiv on praegu Eesti Riigiarhiivi filiaal. Instituut asus parteilises hierarhias tipust arvates teisel tasemel, osale töökohtadele tavatseti suunata kõrgemal halvasti toimetulnud isikuid. Hierarhias alla ja üles liikumise sõlmkohana valitses instituudis pingeline konkurentsimeeleolu. Aastatel 1984–1986 direktori kohusetäitja olnud Aare Laanemäe on oma mälestuste põhjal kirjutanud raamatu "Ussipesa Tõnismäel ja teisi meenutusi." Raamatu kirjutamise ajendist kirjutab ta nii: "Vajadus ... kirjapanekuks tulenes tollal läbi elatud alandusest ja häbist, mis mulle PAI-s osaks sai." Instituut asus Tallinnas aadressil Tõnismägi 16. Viiekorruselises hoone projekteeris Aleksandr Vladovski, selles pidi olema 11 korterit arstidele. Hoone sai valmis Nõukogude okupatsiooni alguses juulis 1940, sinna majutati väikeste ümberehituste järel partei- ja administratiivasutused. Ideoloogiliste asutuste majutamiseks kasutati hoonet ka Saksa okupatsiooni ajal ja pärast sõda. EE 12. köide, 2003: 70. Eestimaa Kommunistliku Partei Keskkomitee Partei Ajaloo Instituut Töid EKP ajaloo alalt I, Tallinn 1965 Aare Laanemäe (1915). 2015. Ussipesa Tõnismäel ja teisi meenutusi. Tallinn: Argo. Tallinn: Argo. Aare Laanemäe (2015). Ussipesa Tõnismäel ja teisi meenutusi. . Tallinn: Argo. Lk 10. "Tõnismäe kodu maja". Külli Niidassoo „Majas Tõnismägi 16. Jalutuskäik läbi aja“ (Tuna, 2004, nr 3) EKP Keskkomitee Partei Ajaloo Instituut (1945 - 1991), The National Archives of Estonia
Eestirootslaste Kultuuri Selts

Eestirootslaste Kultuuri Selts (rootsi keeles Samfundet för Estlandssvensk Kultur) oli[küsitav] aastal 1988 Haapsalus asutatud selts, mille moodustasid Eestis elavad rootslased (eestirootslased). Seltsi eesmärk oli ühendada eestirootslasi ja teisi, kes on eestirootslaste kultuurist huvitatud. Selts tegeles ka eestlastele rootsi keele õpetamisega, nt aastal 1990 avati Noarootsi Gümnaasiumis rootsi keele süvaõppeklass. Aastal 1993 taasasutati seltsi eestvõttel Paslepa Rahvaülikool (praegu Haapsalu Rahvaülikool). https://web.archive.org/web/20131230113031/http://www.estblul.ee/EST/Keeled/rootsi.html (vaadatud 31.01.2013) EE 12. köide, 2003: 97.
Port Isaac

Port Isaac (korni keeles Porthysek) on väike maaliline kaluriküla Suurbritannias Edela-Inglismaal Cornwalli rannikul. Alates 1980. aastatest on külas tehtud mitmesuguste telesarjade taustavõtteid, kaasa arvatud telesari "Doc Martin".[viide?]  Port Isaac – pildid, videod ja helifailid Wikimedia Commonsis
Seitsme Saare Vabariik

Seitsme Saare Vabariik (kreeka keeles Επτάνησος Πολιτεία, itaalia keeles Repubblica Settinsulare) oli vabariik Joonia saartel, mis eksisteeris aastatel 1800–1807 ning 1807–1815. Riik oli esimesel perioodil Osmanite riigi ja Venemaa protektoraat (vene keeles Республика Семи Островов), teisel perioodil oli see Esimese Prantsuse Keisririigi protektoraat (prantsuse keeles République Septinsulaire või République des Sept-Îles). See oli kreeklaste esimene võimalus vähemalt osalisekski autonoomiaks pärast Bütsantsi viimase jäänuse Morea despootkonna alistumisest Osmanite riigile 15. sajandi keskel. Pärast Esimesse Prantsuse Keisririigi lõppu sai Seitsme Saare Vabariigi järglaseks Joonia Saarte Ühendriik. Vabariiki kuulus seitse saart: Korfu (Corfu) Paxoí (Paxo) Lefkáda (Santa Maura) Kefalloniá (Cephalonia) Ithaka Zákynthos (Zante) Kýthira (Cerigo)
Põltsamaa Kunstikool

Põltsamaa Kunstikool on kunstikool Põltsamaal. Põltsamaa kunstikool asub Põltsamaa ordulinnuse konvendihoone keldris. Kunstikoolis on võimalik õppida joonistamist, maali, kompositsiooni, keraamikat, siidimaali ja erinevaid graafikatehnikaid. Põltsamaa Kunstiseltsi asutamise koosolek peeti 1996. aastal. Põltsamaa Kunstikool loodi 2000. aastal erakunstikoolina. Põltsamaa Art School Vaadatud 20.01.2013 Põltsamaa Kunstikooli koduleht
Joonia Saarte Ühendriik

Joonia Saarte Ühendriik (kreeka keeles Ηνωμένον Κράτος των Ιονίων Νήσων (Inoménon Krátos ton Ioníon Níson), itaalia keeles Stati Uniti delle Isole Ionie) oli aastatel 1815–1864 Joonia saartel Kreekas eksisteerinud riik ning Suurbritannia ja Iirimaa Ühendkuningriigi protektoraat, Seitsme Saare Vabariigi järglane. Ühendriik asus tänapäeva Kreeka aladel ning anti 28. mail 1854 (vastavalt Londoni rahulepingule) kingitusena üle Kreeka kuningriigile pärast Oldenburgide dünastiast kuninga (Geórgios I) valimist Kreeka troonile. The Times (London) 8 June 1863 p. 12 col. C
Aru tänav (Tartu)

‹ Kaart ajutiselt peidetud (?) › Aru tänav on tänav Tartus Raadi-Kruusamäe linnaosas. Ta algab Nurme tänavalt, millest teisel pool on Kalmistu tänav, ja lõpeb Muru tänaval. Tänav on 375 meetri pikkune.
Aroonia tänav

‹ Kaart ajutiselt peidetud (?) › Aroonia tänav on tänav Tartus. Tänav algab Sanatooriumi tänavalt, teeb pöörde vasakule ja lõpeb Tervise tänaval. Tänava pikkus on 160 meetrit.
Helen Hunt

Helen Elizabeth Hunt (sündinud 15. juunil 1963 Californias Culver Citys) on ameerika filminäitleja, -režissöör ja stsenarist. Ta on tuntud filmidest "Bobby", "Mida naised tahavad", "Enam paremaks minna ei saa", "Anna edasi", "Kaldale uhutud" jne. Tema esimene lavastatud film oli 2007. aasta "Juhuslik kohtumine". Kuid juba varem oli ta lavastanud mitu seriaali "Hull sinu järele" jagu. Ta on lavastanud seriaali "Californication" kaks jagu. 1994. aastast oli Hunt lähisuhtes Hank Azariaga. Nad abiellusid 1999. aastal ja lahutasid abielu 17 kuud hiljem. Azaria on üks "Simpsonite" näitlejatest ja Huntki mängis 1998 ühes "Simpsonite" jaos. 2001. aastast oli tema elukaaslane režissöör Matthew Carnahaniga, neil on 2004. aastal sündinud tütar. Paar kolis lahku 2017. Peaosa täitmise eest seriaalis "Hull sinu järele" oli Hunt nomineeritud Emmy auhinnale komöödianäitlejatari kategoorias igal aastal 1993–1999 ning võitis Emmy neist neljal viimasel aastal. Kuldgloobusele oli ta nomineeritud muusikali- või komöödianäitlejatari kategoorias igal aastal 1993–1998 ning võitis auhinna 1994., 1995. ja 1997. aastal. 1998 pälvis Hunt naispeaosatäitja Oscari ja Kuldgloobuse filmiga "Enam paremaks minna ei saa". 2013. aastal oli ta nomineeritud Oscari, Kuldgloobuse ja BAFTA auhinnale naiskõrvalosatäitja kategoorias filmi "The Sessions" eest. Ta ei võitnud neist ühtki.
Marina Stepnova

Marina Stepnova (neiupõlvenimi Marina Rovner, esimesest abielust Marina Konetskaja; vene keeles Степнова, Марина Львовна; sündinud 2. septembril 1971 Jefremovis Tula oblastis) on vene kirjanik, toimetaja ja tõlkija. Ta sündis Jefremovis Tuula oblastis sõjaväelase ja arsti tütrena. 1981. aastal asus perekond ümber Chișinăusse, kus ta lõpetas Kišinjovi 56. Keskkooli. Seejärel õppis ta kolm aastat Chișinău ülikooli filoloogiateaduskonnas, kuid lõpetas Maksim Gorki nimelise Kirjandusinstituudi. Kirjandusinstituudis aspirantuuris olles uuris ta Aleksandr Sumarokovi loomingut: "Масонские мотивы в переложениях псалмов А. П. Сумарокова" ("Vabamüürlaslikke motiive A. P. Sumarokovi psalmide ümberjutustustes"), mis avaldati 2000. aastal raamatus "Масонство и русская литература ХVIII — начала ХIХ в.". Ta on rumeenia keele tõlkija. Tema lühiproosat on avaldanud ajakirjad Naša Ulitsa, Novõi Mir, Zvezda ja Snoob. 2005. aastal ilmus tema esikromaan "Kirurg". 2011. aastal ilmunud romaan "Lazari naised" on 2012. aastal välja antud ka eesti keeles: kirjastuse Tänapäev raamatusarjas "Punane raamat". Tema vend Vjatšeslav Rovner on väljaande XXL peatoimetaja. Tema esimene abikaasa Arseni Konetski on kirjanik.
Savi tänav

Viljandi tänava kohta vaata artiklit Savi tänav (Viljandi). Savi tänav on tänav Tartus Tammelinnas. See algab Raja tänavalt ja kulgeb lõunasse, ristub Muuluka tänavaga (vasemalt) ja Haraka tänavaga (paremalt), pöördub edelasse, ristub Tamme põiguga (vasemalt) ja Haki tänavaga (paremalt), pöördub taas lõunasse, ristub Tuvi tänavaga (paremalt) ning lõpeb Aardla tänaval. Tänava pikkus on 885 meetrit.
2012. aasta Raadio 2 Aastahitt

2012. aasta Raadio 2 Aastahitt oli 19. Raadio 2 korraldatud muusikaküsitlus Raadio 2 Aastahitt ja -üritus. Tulemused kuulutati välja 4. jaanuaril 2013. (sulgudes on häälte arv) Tulemused ERR-i lehel
Henri Hang

Henri Hang (sündinud 28. august 1991 Rakveres) on Eesti jalgpallur. Endine noortekoondislane mängib klubijalgpalli Esiliigas Rakvere JK Tarva meeskonnas. Positsioonilt ründaja, keda on varasematel aastatel kasutatud ka äärekaitsjana. Jalgpallurikarjäär algas Rakvere FC Floras, läbimurre meestesarja tuli 2007 VJK Rakvere ridades. Noorteaja üheks märkimisväärsemaks saavutuseks oli U-19 Eliitliiga pronksmedal Marko Lelovi käe all aastal 2008. Nii 2011 kui ka 2012 on Hang olnud oma liiga väravalööjate edetabelis 7. kohal, mis on tähendanud klubi siseselt paremuselt teist kohta. 2011 II liiga ida/põhi tsoonis 14 tabamust, 2012 aga Esiliigas 13 väravat. 2011 hooaeg kulmineerus II liiga võiduga ja Rakvere JK Tarva tõusuga Esiliigasse. Võideti ka II liiga turniir EJL-i Aastalõputurniiri raames. 2012 aasta lõppes Esiliiga pronksmedaliga. liigamängude arvestus 28.03.2008 Debüüt Eesti U18 koondises sõpruskohtumises Läti eakaaslastega – Läti U-18 6:0 Eesti U18 12.05.2009 Debüüt Eesti U19 koondises koduses sõpruskohtumises Austria U19 koondisega – Eesti U19 0:4 Esiliiga EMV Pronks 2012 – Rakvere JK Tarvas Eesti üliõpilaste meistrivõistlused saalijalgpallis Üliõpilasmeister 2013 – Tallinna Tehnikakõrgkool Kogu senine mängijakarjäär on kulgenud kohaliku Rakvere jalgpalliklubis. Vaid 24. märtsil 2009 mängis ta 26 minutit U-19 Eliitliigat Valga FC Warrioris, lüües ka ühe värava. (U-19 Valga FC Warrior – U-19 TJK Legion 4:1) EESTI MEISTRIVÕISTLUSED. ELIITLIIGA. NOORMEHED 2008 Infonet tegi Esiliiga viimases voorus viigi Levadia duubliga MÄNGIJA STATISTIKA Läti - Eesti 6:0 (3:0) U-19 (protokoll) Eesti - Austria 0:4 (0:1) U-19 (protokoll) Üliõpilaste seas tuli saalijalgpalli meistriks Tallinna Tehnikakõrgkool MÄNGU PROTOKOLL U-19 Valga FC Warrior - U-19 TJK Legion
Peegellagi

Peegellagi on tasapinnalise keskosa ja ümardatud servadega lagi.
Motala ström

Motala ström on jõgi Euroopas Rootsis. Algab Vätternist. Voolab valdavalt itta. Suubub Norrköpingis Läänemerre.
Kodakirik

Kodakirik on mitmelööviline kirikutüüp, kus löövid erinevalt basiilikast on pikihoones võrdse kõrgusega ja kaetud ühise katusega. Kodakirikuga sarnaneb saalkirik, mis on ühelööviline ja enamasti võlvita.
Edie McClurg

Edith Marie McClurg (sündinud 23. juulil 1951 Kansas Citys) on Ameerika Ühendriikide näitleja. Edie McClurg andmekogus IMDb (inglise)
Homopolümeer

Homopolümeer on ühe lähteaine (monomeeri) polümerisatsioonil moodustuv polümeer. Kui polümeeri molekulis esinevad vaid ühele monomeerile vastavad elementaarlülid, siis on tegu homopolümeeriga, mille üldvalem on –(A–)n. Homopolümeer saab olla hargnemata ahelatega ( –A–A–A–A–A–A– ), või mitmeti hargnenud ahelatega, seejuures ka täht- ja gloobulitüüpi. Homopolümeeri nimetus viitab tihti lähtemonomeerile, näiteks polüstüreen, polüetüleen, polüvinüülkloriid jmt. Glükoosist tulenevate elementaarlülidega homopolüsahhariidid on looduses laialt levinud biopolümeerid. Need on tselluloos, milles esinevad hargnemata ahelad, ja tärklis, mille puhul esinevad nii hargnemata kui ka hargnenud ahelad, ning glükogeen, mis on eriti suure hargnemisega gloobulitüüpi molekul. Mitme lähteaine ühisel polümeerimisel saadav aine on kopolümeer. Polümeer Polümerisatsioon Kopolümeer
Püha Jüri kompanii

Püha Jüri kompanii (itaalia keeles Compagnia di San Giorgio) nimetuse all on tuntud kolm Püha Jüri lipu all võidelnud palgasõdurite väesalka XIV sajandi Itaalias. Esimene Püha Jüri kompanii nime kandev väesalk (umbes 6500 meest) formeeriti 1339. aastal Lodrisio Visconti poolt osalemaks Parabiago lahingus (21. veebruar 1339). Väesalk purustati Parabiago lahingus, kus legendi järgi osales ka pilvelt alla ratsutanud Püha Ambrosius. Teise Püha Jüri kompanii moodustas 1365. aastal Bernabò Visconti vallaspoeg Ambrogio Visconti. Väesalk purustati Bergamo mässu ajal 1374. aastal. Suurima tuntuse saavutas Alberico da Barbiano poolt 1377. aastal moodustatud Püha Jüri kompanii. Selles peaasjalikult itaallastest koosnevas väesalgas võitlesid teiste seas kondotjeerid Braccio da Montone, Muzio Attendolo Sforza, Ugolotto Biancardo, Jacopo dal Verme, Facino Cane, Ottobono Terzi ja Ceccolino da Michelotti. Alberico kompaniis edendati ratsaväe lahinguvarustust ja taktikat, suurt tähelepanu pöörati lahingulisele ettevalmistusele. Algselt paarisajast mehest koosnev väesalk suurenes peagi nelja tuhande võitlejaga väeosaks. Esimene "tööleping" (itaalia keeles condotta) sõlmiti 1378. aastal Milano valitseja Bernabò Viscontiga. Alberico da Barbiano väesalk toetas paavst Urbanust tema võitluses vastupaavst Clemens VII vastu. Ercole Ricotti, Storia delle compagnie di ventura in Italia, ed. Giuseppe Pompa, Torino, 1847.
Jaan Lutsar (maadleja)

Jaan Lutsar (sündinud 18. jaanuaril 1972 Tartus) on eesti judoka ja judotreener. Ta on lõpetanud 1991. aastal Eesti Spordigümnaasiumi ja 1996. aastal Tallinna Pedagoogikaülikooli, kus õppis kehakultuuri. Ta on töötanud 1996. aastast treenerina Tallinna Kesklinna Spordikoolis, Pirita Spordikoolis ja judoklubis Aitado. Tema isa Andres Lutsar oli Eesti judoliikumise rajaja, sportlane ja judotreener; ema Aime Lutsar oli eesti näitleja, lavastaja ja näitejuht. Biograafia ESBL-is
Reno jõgi

Reno (bologna murdes Raggn, ladina keeles Rhenus) on jõgi Põhja-Itaalias Emilia-Romagnas. Reno on pikkuselt Itaalia kümnes jõgi. Suurim linn jõe orus on Bologna. Jõe keskmine aastane vooluhulk suudmes on 95 m³/s, lättel 25 m³/s. Suurim registreeritud vooluhulk suudmes on 2300 m³/s, üleujutuste ajal on tavaline vooluhulk umbes 1000 m³/s. Reno oli Po lisajõgi kuni XVIII sajandi lõpuni. 1797. aastal muudeti kaitseks üleujutuste eest jõe sängi. Reno kallastel asuvad järgmised asulad: Porretta Terme, Vergato, Marzabotto, Sasso Marconi, Casalecchio di Reno, Bologna, Cento, Argenta.  Reno jõgi – pildid, videod ja helifailid Wikimedia Commonsis Ajalooline ja geograafiline info (itaalia keeles)
Ortvin Sarapuu

Ortvin Sarapuu (inglise keeles ka Ortvin Sarapu; 22. jaanuar 1924 Narva – 13. aprill 1999 Auckland, Uus-Meremaa) oli eesti rahvusest Uus-Meremaa maletaja. Ta lõpetas 1942. aastal Narvas gümnaasiumi. Ta tuli 1940. aastal Eesti koolinoorte esivõistlustel teiseks. Teise maailmasõja ajal 1943. aastal siirdus ta Soome ja sealt edasi Taani. Ta oli Kopenhaageni meister males 1946. aastal. 1950. aastast elas ta Uus-Meremaal. Ta on kokku 20-kordne Uus-Meremaa meister males. Ta on osa võtnud 10 maleolümpiast (Uus-Meremaa võistkonna koosseisus). 1966. aastal võitis ta Aucklandis FIDE tsooniturniiri ja osales 1967. aastal Sousse'is tsoonidevahelisel turniiril, saavutades 21. koha. Ortvin Sarapuu Morphy arv oli 4. "Minu malelugu". Inglise keelest tõlkinud Otto Lahi. Kupar. Tallinn 1998. 178 lk 1966 Rahvusvaheline meister 1980 Briti impeeriumi orden (MBE) Margus Sööt. "Kuulsaim eestlasest malemeister väljaspool Eestit – Ortvin sarapuu". Eesti Päevaleht nr 25, 21. juuni 2007. Lk 6 Biograafia ESBL-is TLÜAR väliseesti isikud
Sam J. Jones

Samuel Gerald Jones (sündinud 12. augustil 1954 Chicagos) on Ameerika Ühendriikide näitleja. IMDb link puudub Sam J. Jones andmekogus IMDb (inglise)
Pat Finn

Pat Finn (õieti Patrick Finn; sündinud 31. juulil 1965 Evanstonis Illinoisis) on Ameerika Ühendriikide näitleja. Pat Finn andmekogus IMDb (inglise)
Cotopaxi

Cotopaxi [kotop'ahhi] on tegevvulkaan Lõuna-Ameerikas Ecuadoris. Vulkaani kõrgus on 5911 meetrit. "Cotopaxi". Global Volcanism Program (inglise keeles). Smithsonian Institution. Originaali arhiivikoopia seisuga 1. september 2006. Vaadatud 14. veebruaril 2009.{{netiviide}}: CS1 hooldus: tundmatu keel (link)